Nazorat va mustaqil ishlash uchun savol va topshiriqlar.

1. O‘zarobog‘lanishlar deganda nimani tushunasiz, ularni o‘rganishdan maqsad nima?

2. Funksional bog‘lanish nima? Korrelyatsion bog‘lanish-chi?

3. Korrelyatsion munosabat qanday xossalarga ega?

4. Bog‘lanishlarning qanday turlarini bilasiz?

5. To‘g‘ri va egri chiziqli bog‘lanishlar deganda nimani tushunasiz? Misollarda tushuntirib bering.

6. Korrelyatsion tahlil qanday maqsadni ko‘zlaydi? Regression tahlil-chi?

7. Korrelyatsion bog‘lanishni modellashtirish jarayoni qanday bosqichlardan tarkib topadi? Har bir bosqichda qanday masalalar va usullar yordamida yechiladi?

8. Adekvat model deganda nimani tushunasiz?

9. Juft korrelyatsiya nima? Ko‘p o‘lchovli korrelyatsiya-chi?

10. To‘g‘ri chiziqli regressiya deganda nimani tushunasiz? Tenglamasi qanday ko‘rinishga ega va hadlari (koeffitsiyentlari) nimani anglatadi?

11. To‘g‘ri chiziqli regressiya tenglamasini yechish tartibini va bunda kichik kvadratlar usulining rolini yoritib bering. Bu usul mohiyatini misolda tushuntiring.

12. Korrelyatsion jadval deganda nimani tushunasiz? Uni tuzish tartibini tushuntirib bering.

13. Egri chiziqli regressiya deganda nimani tushunasiz? Uning qanday shakllari mavjud?

14. Egri chiziqli regressiya tenglamalarini to‘g‘ri chiziqli shaklga keltirish qanday tartibda amalga oshiriladi?

15. Egri chiziqli regressiya koeffitsiyentlari qanday talqin etiladi. Bunday tenglamalar ekstrimumi qanday aniqlanadi?

16. Korrelyatsiya koeffitsiyenti deganda nimani tushunasiz? U qanday hisoblanadi?

17. Korrelyatsiya indeksi (yoki nazariy munosabati)ning mohiyatini yoritib bering. U chiziqli korrelyatsiya koeffitsiyentiga teng bo‘ladimi?

18. Korrelyatsiya koeffitsiyenti bilan regressiya koeffitsiyenti o‘rtasida qanday nisbat mavjud?

19. Elastiklik koeffitsiyenti nimani anglatadi? U regressiya koeffitsiyenti bilan qanday bog‘langan?

20. Yil davomida mamlakat aholisining go‘sht mahsulotiga o‘rtacha oylik talab 120 ming t, o‘rtacha kvadratik tafovuti 6 ming t, 1 kg go‘shtning o‘rtacha oylik bozor bahosi 1000 so‘m, o‘rtacha kvadratik tafovuti esa 250 so‘m. Talab bilan bozor bahosi orasidagi korrelyatsiya koeffitsiyenti 0,85. Regressiya va elastiklik koeffitsiyentlarini aniqlang. Regressiya tenglamasini miqdoran ifodalang.

21. Mamlakatda o‘rtacha oylik go‘sht ishlab chiqarish hajmi 130 ming t. va uning dispersiyasi 100, 1 kg go‘shtning o‘rtacha oylik bahosi 1200 so‘m, o‘rtacha kvadratik tafovuti esa 360 so‘m. Taklif bilan baho orasidagi korrelyatsiya koeffitsiyenti 0,88. Regressiya va elastiklik koeffitsiyentlarini toping. 

22. Marketing tekshirishlariga ko‘ra poyafzal taklifi 1% oshganda bozor bahosi 2% pasayishi aniqlangan. O‘rtacha yillik poyafzal ishlab chiqarish hajmi 72 mln.juft va uning o‘rtacha kvadratik tafovuti 7 mln.juft, o‘rtacha moyillik baho (1 juft poyafzal bahosi) 4500 so‘m 30% variatsiya koeffitsiyenti bilan aniqlangan bo‘lsa, u holda regressiya va korrelyatsiya koeffitsiyentlari qanday qiymatga ega. Regressiya tenglamasini miqdoran ifodalab ko‘ring.

23. Fexner va Spirmen korrelyatsiya koeffitsiyentlari haqida nima deya olasiz?

24. Regressiya tenglamasi parametrlarining muhimligi (ishonchligi) qanday baholanadi? Korrelyatsiya koeffitsiyenti-chi?

25. Ko‘p o‘lchovli korrelyatsiya mohiyatini yoritib bering? Chiziqli ko‘p o‘lchovli regressiya tenglamasi qanday tuziladi va uning noma’lum hadlari qanday aniqlanadi?

26. Xususiy regressiya koeffitsiyentlari nimani aniqlaydi? ( -koeffitsiyent-chi?

27. Ko‘p o‘lchovli regressiya va determinatsiya koeffitsiyenti nimani o‘lchaydi? Xususiy korrelyatsiya koeffitsiyentlari-chi?

28. Xususiy korrelyatsiya koeffitsiyenti juft korrelyatsiya koeffitsiyentidan nima bilan farq qiladi?

